text: Advarsel: Voldsomt vejr på vej
  18 november 2015 kl. 17.22
  
  Aftenen og natten vil være præget af voldsomt vejr på vestkysten, advarer DMI.
  
  Fra kl. 21 i aften og frem til kl. 12 i morgen bliver der voldsom blæst, advarer DMI. Det gælder Esbjerg, Fanø, Varde og Tønder.
  Der kan komme vindstød af stormstyrke.
  DMI definerer vindstød af stormstyrke således:
  ”De medfører, at tagsten blæser ned, store grene knækker, træer kan vælte og spærre tog- og vejstrækninger. Der er stor sandsynlighed for at broer må lukkes for trafik.”
  